CELEX: C2006/060/31
Language: hu
Date: 2006-03-11 00:00:00
Title: A Bíróság végzése (negyedik tanács)  2005. december 13.  a C-177/05. sz. (a Juzgado de lo Social Único de Algeciras előzetes döntéshozatal iránti kérelme), María Cristina Guerrero Pecino kontra Fondo de Garantía Salarial (Fogasa) (Előzetes döntéshozatal iránti kérelem – Az eljárási szabályzat 104. cikke 3 §-ának első bekezdése – Szociálpolitika – A munkavállalók védelme a munkáltató fizetésképtelensége esetén – A (2002/274/EK irányelvvel módosított) 80/987/EGK irányelv – Egyeztetés során megállapított végkielégítés – Garanciaintézet által biztosított kifizetés – Bírósági határozat elfogadásától függő kifizetés)

11.3.2006   
            
            
               HU
            
            
               Az Európai Unió Hivatalos Lapja
            
            
               C 60/15
            
         
      A BÍRÓSÁG VÉGZÉSE
   
   (negyedik tanács)
   2005. december 13.
   a C-177/05. sz. (a Juzgado de lo Social Único de Algeciras előzetes döntéshozatal iránti kérelme), María Cristina Guerrero Pecino kontra Fondo de Garantía Salarial (Fogasa) (1)
   
   (Előzetes döntéshozatal iránti kérelem - Az eljárási szabályzat 104. cikke 3 §-ának első bekezdése - Szociálpolitika - A munkavállalók védelme a munkáltató fizetésképtelensége esetén - A (2002/274/EK irányelvvel módosított) 80/987/EGK irányelv - Egyeztetés során megállapított végkielégítés - Garanciaintézet által biztosított kifizetés - Bírósági határozat elfogadásától függő kifizetés)
   (2006/C 60/31)
   Az eljárás nyelve: spanyol
   A C-177/05. sz. ügyben, az EK 234. cikk alapján benyújtott előzetes döntéshozatal iránti kérelem tárgyában, amelyet a Juzgado de lo Social Único de Algeciras (Spanyolország) a Bírósághoz 2005. április 20-án érkezett 2005. március 30-i határozatával terjesztett elő az előtte María Cristina Guerrero Pecino és a Fondo de Garantía Salarial (Fogasa) között folyamatban levő eljárásban, a Bíróság (negyedik tanács) tagjai: K. Schiemann tanácselnök, N. Colneric (előadó), Juhász E. bírák, főtanácsnok: A. Tizzano, hivatalvezető: R. Grass, 2005. december 13-án meghozta végzését, amelynek rendelkező része következő:
   Mivel az érintett nemzeti szabályozás szerint, az ítélettel vagy közigazgatási határozattal elismert, rendkívüli elbocsátás miatti végkielégítéseket a nemzeti jog értelmében a 2002. szeptember 23-i 2002/74/EK európai parlamenti és tanácsi irányelvvel módosított, a munkáltató fizetésképtelensége esetén a munkavállalók védelmére vonatkozó tagállami jogszabályok közelítéséről szóló, 1980. október 20-i 80/987/EGK tanácsi irányelv 3. cikkének (1) bekezdése szerinti, a munkaviszony megszűnése miatti végkielégítésnek kell minősíteni, az ugyanilyen jellegű, az alapeljárás szerinti bírósági egyeztető eljárás során megállapított végkielégítést is e rendelkezés szerinti végkielégítésnek kell minősíteni. A nemzeti bíróság nem alkalmazhat olyan belső jogszabályt, amely sérti az egyenlőség elvét azzal, hogy ez utóbbi végkielégítéseket kizárja a hivatkozott szabályozás szerinti „végkielégítések” fogalmából.
   
      (1)  HL C 155., 2005.6.25.